
Aprovat per la Junta General extraordinària de socis, celebrada el dia 24 del proppassat mes de 
novembre, l’augment de la quota social, el Consell Directiu es creu en el deure de manifestar als com¬ 
panys quina és la destinació que es proposa donar a l’augment acordat, ja que aquest començarà a 
regir a partir del primer de gener de 1933. 

En una circular anterior, els qui sotasignen exposaven públicament les millores que calien rea¬ 
litzar per a convertir la nostra Entitat en un organisme dotat de la vitalitat necessària per a respon¬ 
dre plenament a la missió per a la que fou constituïda. 

Calia però, comptar amb els mitjans neccesaris per a portar a bon terme aquelles millores, mit¬ 
jans que s’aconseguien amb l’augment proposat pel C. D. i ratificat per gran majoria dels assistents 
a la Junta General esmentada. 

Aquestes millores afectaran de moment a les següents seccions i serveis: 


BIBLIOTECA 


Un dels propòsits més ferms del C. D. actual, és el de dotar la nostra Biblioteca de tot el ma¬ 
terial bibliogràfic necessari per a posar a to aquesta secció i poder oferir als nostres associats les 
obres de consulta i d’estudi dels millors autors i tractadistes. A aquest efecte, s’ha fet ja una selec¬ 
ció de llibres de comptabilitat, de Dret fiscal, d’Organització, i de Dret Mercantil, elaborada per com- 
petentíssims professors especialistes en aquestes qüestions, que a mesura que les disponibilitats ho 
permetin s’aniran adquirint per a enriquir i engruixir la nostra Biblioteca. 


CONSULTORI JURIDICO-ADMINISTRATIU 


De vertadera necessitat pot qualificar-se la organització d’un Consultori Jurídico-Administra- 
tiu dins la nostra Associació. Aquest Consultori que funcionarà a partir del dia 2 de gener proper, 
anirà a càrrec de la Societat “Francitorra i Zendrera”, Oficina Jurídico-Mercantil, Administrativa i 
Comptable. 

Cada dia, de dos quarts de vuit a dos quarts de nou de la vetlla, estarà obert l’esmentat Con¬ 
sultori, on els socis de l’A. de C. de C. podran acudir-hi sense efectuar cap desembors per a formular 
totes aquelles qüestions que sobre temes de caràcter jurídic, fiscal o comptable, requereixin aclari¬ 
ments o orientacions per a llur solució. 

Aquest servei, s’ha de dotar de tot l’utillatge indispensable per al seu millor rendiment, ço que 
naturalment ha de suposar una despesa inicial per a l’adquisició d’una biblioteca legislativa i demés 
material necessari. 








PUBLICACIONS 


La nostra Revista “Organització”, portantveu de l’A. de C. de C., requereix igualment una aten¬ 
ció molt acurada ja que és propòsit del C. D. que sigui la millor revista tècnica-comptable de Cata¬ 
lunya, amb abundosa col·laboració de les millors signatures de la nostra terra i amb completa infor¬ 
mació de tot quant pugui interessar al comptable. 


CULTURA 


També en aquest respecte, el C. D. està estudiant la possibilitat d’organitzar dintre d’aquest 
curs una sèrie de cursets especialitzats sobre diversos temes d’interès directe per als nostres associats. 


BORSA DE TREBALL 

Atenent la capdal importància d’aquest servei, sobre tot en els temps actuals, s’està Treballant 
amb entussiasme per a fer d’ella un instrument eficient, que dintre les possibilitats amb que es comp¬ 
ti, faciliti la col·locació dbls companys en atur. 

RÈGIM INTERIOR 

El mobiliari de l’A. de C. de C. es actualment pobre i escàs. Cal fer, en aquest aspecte també, 
una despesa necessària per a amoblar i instal·lar el nostre estatge social tal com li pertoca. 

Moltes i moltes altres despeses són necessàries per a fer de la nostra estimada Associació, el 
casal del comptable i fer d’ella una ampliació de la seva llar. No dubtem de l’interès de tots els nos¬ 
tres companys envers la nostra Associació i amb aquesta confiança el C. D. actual vol fer els pos¬ 
sibles per a convertir en realitat tots els bells projectes per al més alt prestigi de 1 Associació de 
Comptables de Catalunya. 

Barcelona, 29 desembre 1932. 


„ .. * Pel Consell Directiu 

Manuel Francitorra, President; Agustí Gómez, Vice-President; Josep Gay, Caixer; Pere Ardanuy, 
Comptador; Carles Sandiumenge, Vocal de Borsa de Treball; /. Font Solsona, Vocal de Biblio¬ 
teca; Pere Hernàndez, Vocal de Publicacions; Joan Pascual, Vocal de Règim Interior; Josep 
Marcó, Vocal de Publicitat i Propaganda; Joaquim Fumanal, Vocal de Cultura; Genis Feliu, 
Vocal de Tècnica i Consultiva; Antoni Mirambell, Vocal de Relacions Exteriors; Josep Garcia 
Borràs, Secretari; Tomàs Cuchí, Vocal de Treball. 

